paragraph_text: Dragon Ball je japanska animirana (anime) serija s kraja osamdesetih godina dvadesetog stoljeća. Dragon Ball je adaptacija istoimenog manga stripa čiji je autor Akira Toriyama. Serija se sastoji od 153 epizode u trajanju od dvadeset i četiri minute, koje su se emitirale u Japanu od 26. veljače 1986. do 12. travnja 1989. godine. Za razliku od Japana u SAD-u originali Dragon Ball serijal nije doživio veliku glednost ali je zato njegov nasljednik Dragon Ball Z postao vrlo popularan na mreži Cartoon Network. U Hrvatskoj je Dragon Ball animiranu seriju prikazivala Nova TV.